OpenLLM-France/wikimedia huggingface dataset:
# Antoni Camps i Bau

Antoni Camps i Bau (Sant Joan de Vilatorrada, 24 de maig de 1938) fou un futbolista català de les dècades de 1950 i 1960.

## Trajectòria

Es formà al CE Manresa, d'on passà al juvenil del FC Barcelona amb 18 anys, però retornà al Manresa a Tercera Divisió. El 1957, amb 19 anys, fitxà pel RCD Espanyol que era entrenat per l'hongarès Elemér Berkessy. Al club blanc-i-blau jugà 5 temporades en les quals disputà 116 partits i marcà 24 gols a primera divisió. A la Copa de Fires marcà 7 gols en 6 parits, essent el màxim golejador de l'Espanyol en competició europea fins que fou superat per Walter Pandiani l'any 2007. Fou a la Copa de Fires de la temporada 1961-62. En el partit enfront del Hannover SV, l'Espanyol guanyà 0-1 a Alemanya amb gol de Camps al minut 52, i a Sarrià guanyà 2-0 amb un nou gol de Camps el minut 27 i un segon d'Indio al 61. En l'eliminatòria enfront del Birmingham City FC marcà 3 gols a Sarrià en una victòria per 5 a 3. En el partit de tornada guanyaren els anglesos per 1 a 0, però l'Espanyol passà l'eliminatòria. Enfront l'Estrella Roja de Belgrad marcà 2 gols a Sarrià en una victòria per 2 a 1, però l'equip fou eliminat en perdre 5 a 0 a Belgrad. El 1962 l'Espanyol baixà a Segona Divisió i Camps fou fitxat pel FC Barcelona per la xifra rècord a l'època de vuit milions de pessetes. Al Barça guanyà una Copa del Rei la temporada 1962-63 però una greu lesió de genoll el deixà pràcticament en blanc les següents temporades. El 1964 jugà al CE Mataró i el 1965 fitxà pel CE Sabadell on jugà tres temporades més a primera divisió. La seva darrera temporada fou al RCD Mallorca. Fou un cop seleccionat amb la selecció d'Espanya sots 21 i un altre amb la de Catalunya.
Un cop retirat esdevingué entrenador, dirigint el CF Calella, CE Mataró, i UE Sants,

## Referències

* ↑ «Camps: aquello le costó un traspaso millonario al Barça». Mundo Deportivo, 16-02-2007.
* ↑ «ANTONI CAMPS*** 1957 - 1962». fororcdespanyol.es, 14-11-2010.
* ↑ Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «Camps Bau, Antonio». CE Sabadell. [Consulta: 20 desembre 2012].
* 1 2 «Antonio Camps». Mundo Deportivo, 23-08-1969.
* ↑ «Camps, nuevo entrenador del CD Mataró». Mundo Deportivo, 03-08-1970.
* ↑ «Antonio Camps, entrenador del Sants...». Mundo Deportivo, 03-09-1971.

## Enllaços externs

* Perfil a BDFutbol
# RocketDock

RocketDock és un programa informàtic dissenyat per a Windows 2000 o superior, aportant una barra de tasques semblant a la que tenen els usuaris del sistema operatiu d'Apple Inc. És un programa freeware creat per Punk Software. Mostra dreceres a programes i miniatures de les finestres minimitzades a l'estil Mac OS X, incloent miniatures animades en el Windows Vista.

## Descripció

Les miniatures de finestres minimitzades (actualitzades en viu) com a la barra de tasques del Mac OS X, mostrades per RocketDock, són compatibles amb els "temes" de MobyDock, ObjectDock, RK Launcher i Y'z Dock , i l'API Docklet oberta al públic, és totalment compatible amb la Stardock ObjectDock, ja que es va crear a partir d'ella.
La galeria RocketDock tenia una comunitat molt activa on els usuaris podien carregar i compartir màscares, icones, Docklets, fons de pantalla i altres recursos de personalització per a l'aplicació. Tot i així, PunkLabs va tancar la galeria RocketDock el 6 d'agost del 2018. En visitar l'enllaç ara redirigeix al lloc oficial dels desenvolupadors de RocketDock, on es pot descarregar l'aplicació.

## Característiques

Les principals característiques són:
* Minimitzar finestres a la barra
* Visualització de les finestres en temps real (Només Windows Vista)
* Funció "Drag-n-drop"
* Animació de les icones (zoom i transició suau)
* Opcions de posició
* Customitzable al 100%
* Totalment portable
* Suporta la barra de tasques ObjectDock
* Compatible amb temes de MobyDock, ObjectDock, RK Launcher i Y'z
* Funciona perfectament en ordinadors lents
* Suporta múltiples idiomes

## Requisits mínims

* Windows 2000, XP, Windows Vista, Windows 7, Windows 8, Windows 8.1, Windows 10, Windows 11 i/o versions posteriors.
* Processador de 500 MHz o superior.
* 10 MB de memòria RAM lliures.

## Programes similars

Hi ha altres programes que ofereixen característiques semblants com ara:
* ObjectDock
* XWindows Dock
* Y'z Dock
* RK Launcher

## Referències

* 1 2 «Editorial Review of RocketDock». PC World, 11-01-2012. Arxivat de l'original el 1 de juliol 2009. [Consulta: 15 desembre 2011].
* ↑ «RocketDock Start-up & Shutdown Screens». PC World, 11-01-2008. Arxivat de l'original el 14 de maig 2008. [Consulta: 15 desembre 2011].
* ↑ «Stardock», 06-12-2023. [Consulta: 15 desembre 2023].
* ↑ «[Solved How to Fix PC Errors]». WindowsTechies.com, 26-09-2023. [Consulta: 14 desembre 2023].
* 1 2 Labs, Punk. «RocketDock». punklabs.com. [Consulta: 14 desembre 2023].
* ↑ Labs, Punk. «We're tiny and we make stuff!». punklabs.com. [Consulta: 14 desembre 2023].

## Enllaços externs

* Seth Rosenblatt, (5 December 2007), CNET editors'review, CNet
# Ur (supercontinent)

Ur és el nom del primer supercontinent de la Terra, segons una hipòtesi explicativa de la formació dels continents actuals. Es va formar fa uns 3.000 milions d'anys durant el període Arqueà per l'acció del vulcanisme del planeta.
Posteriorment, es va trencar en continents que, més tard, es van tornar a unir en un nou supercontinent, anomenat «Kenorlàndia».
Es creu que queden restes d'aquella terra primerenca a Austràlia i Madagascar.
Viccionari
# Cirrhilabrus lineatus

Cirrhilabrus lineatus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 12 cm de longitud total.

## Distribució geogràfica

Es troba des de Nova Caledònia fins a la Gran Barrera de Corall.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# VMRO-Partit Popular

La VRMO-Partit Popular (macedònic Внатрешна Македонска Револуционерна Организација - Народна Партија Vnatrešna Makedonska Revolucionerna Organizacija–Narodna Partija, VMRO-NP) és un partit polític de Macedònia del Nord, fundat el 4 de juliol de 2004 com a escissió de la VMRO-DPMNE dirigida per l'ex-primer ministre Ljubco Georgievski en no acceptar el lideratge del nou cap del partit Nikola Gruevski. A les eleccions legislatives macedònies de 2006 va obtenir sis escons iu el 6,09% dels vots. Tanmateix, a les eleccions de 2008 no va obtenir representació.

## Enllaços externs

* Web oficial Arxivat 2006-07-17 a Wayback Machine.
# José Martín Colmenarejo Pérez

José Martín Colmenarejo Pérez (Madrid, 7 d'abril de 1936 – Sòria, 27 de novembre de 1995) va ser un ciclista espanyol, que fou professional entre 1960 i 1966. Els seus principals èxits esportius els aconseguí a la Volta a Espanya, on guanyà una etapa en l'edició de 1965 i la segona posició final en l'edició de 1963.

## Palmarès

* 1961
** Vencedor d'una etapa de la Volta a Catalunya
* 1962
** 1r a Cartagena
* 1963
** 1r a la Volta a Llevant i vencedor d'una etapa
** Vencedor d'una etapa de la Volta a Suïssa
* 1964
** Vencedor d'una etapa de la Volta a Suïssa
* 1965
** Vencedor d'una etapa de la Volta a Espanya

### Resultats a la Volta a Espanya

* 1961. 39è de la classificació general
* 1963. 2n de la classificació general
* 1965. 32è de la classificació general

### Resultats al Giro d'Itàlia

* 1964. 33è de la classificació general

## Referències

* ↑ «COLMENAREJO PÉREZ José Martín». [Consulta: 20 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - José Martin COLMENAREJO PEREZ» (en italià). [Consulta: 20 novembre 2022].
* ↑ Gutiérrez, Juan. «Una huelga para protestar contra el control antidopaje» (en castellà). As, 12-09-2019. [Consulta: 20 novembre 2022].

## Enllaços externs

* Fitxa de José Martín Colmenarejo a sitiodeciclismo.net
# Serug

Segons diu el Gènesi, capítol onzè, Serug (en hebreu שְׂרוּג בן-רְעוּ S'rug ben Re'u i en àrab سروج بن رئو Sarukh ibn Rau) és el primogènit de Reú i la seva esposa Ora (font apòcrifa). Quan tenia trenta anys, la seva muller Milcà (segons el llibre dels Jubileus) li engendrà Nahor i després va viure encara dos-cents anys més, en què engendrà altres fills i filles.
Segons el judaisme, el seu nom original era Seroh, però va abandonar el culte a Jahvè i va ensenyar-li bruixeria al seu fill Nahor. Aleshores va ser expulsat d'Ur, la seva població natal, i es canvià el nom per Serug.

## Referències

* ↑ Gènesi. 11:21
* ↑ Llibre dels Jubileus. 11:1
* ↑ Llibre dels Jubileus. 11:7-8
# Antoni Campos i Homedes

Antoni Campos i Homedes (Tortosa, 10 d'abril de 1936 - Barcelona, 20 de maig de 2023) fou un futbolista català de les dècades de 1950 i 1960.
Jugava a la posició d'interior dret o davanter centre. Es formà al CD Tortosa, on arribà a ésser convocat per jugar amb la selecció universitària espanyola. L'any 1954, amb 18 anys, fitxà pel FC Barcelona per quatre temporades, però només disputà alguns partits amistosos, essent cedit al filial SD Espanya Industrial. El desembre de 1955 ingressà a la UE Sants on jugà durant tres temporades. El 1958 fitxà pel RCD Espanyol, club on romangué fins a 1962. A l'Espanyol no disposà de massa minuts, jugant només 11 partits de lliga i 5 de copa en els quals marcà 2 i 1 gol respectivament. Fou cedit dues temporades al Terrassa FC de Segona Divisió. El 1962 fitxà per la UE Lleida i la temporada següent pel Reus Deportiu. Retornà al Sants on penjà les botes definitivament.

## Referències

* ↑ «Necrològica: "Ha mort cristianament a Barcelona, el dia 20 de maig del 2023, als 87 anys d'edat..."». La Vanguardia, 21-05-2023. [Consulta: 31 maig 2023].
* 1 2 3 «Antonio Campos». Mundo Deportivo, 16-09-1954. [Consulta: 1r desembre 2014].
* 1 2 «Campos causó alta en el Sans». Mundo Deportivo, 03-12-1955. [Consulta: 1r desembre 2014].
* 1 2 «Antonio Campos». Mundo Deportivo, 10-07-1958. [Consulta: 1r desembre 2014].
* 1 2 3 «Antonio Campos, el nuevo jugador españolista...». Mundo Deportivo, 20-12-1958. [Consulta: 1r desembre 2014].
* ↑ «Fitxa de Campos». Periquito.cat. [Consulta: 1r desembre 2014].
* ↑ «Antonio Campos del Lérida al Reus». Mundo Deportivo, 26-07-1963. [Consulta: 1r desembre 2014].
* ↑ «Antonio Campos cesó en el Reus». Mundo Deportivo, 20-08-1964. [Consulta: 1r desembre 2014].
* ↑ «Antonio Campos». UE Sants. [Consulta: 1r desembre 2014].

## Enllaços externs

* Perfil a BDFutbol
# Rivulus christinae

Rivulus christinae és un peix de la família dels rivúlids i de l'ordre dels ciprinodontiformes.

## Morfologia

Els mascles poden arribar als 6,5 cm de longitud total.

## Distribució geogràfica

Es troba a Sud-amèrica: Perú.

## Referències

* ↑ «Rivulus christinae». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Comtat d'Hüneburg

El comtat d'Hüneburg fou una jurisdicció feudal del Sacre Imperi Romanogermànic sorgida probablement d'una branca dels comtes de Metz, els comtes de Dagsburg. El comtat és esmentat el 1125 en documents que acrediten l'existència del castell i anomenen els primers comtes, Teodoric i Folmar. Folmar, fill de Godofreu II de Bliesgau i germà de Godofreu I de Blieskastel hauria rebut el comtat per herència materna i fou comte vers 1105-1133. El va succeir el seu nebot Dieteric vers 1133 i va morir abans del 1159 deixant tres fills mascles, dels que Godofreu (vers 1159-1175) i Otó (vers 1175-1181) foren comtes d'Hüneburg. El 1225 els comtes de Hüneburg eren protectors de les abadies de Neuwiller i Honau.
El membre més conegut de la família fou Conrad d'Hüneburg, que fou bisbe d'Estrasburg de 1190 a 1202. Al segle XIV va passar als Fleckenstein senyors de Lichtenberg que al segle següent foren també comtes d'Hanau a l'est de Frankfurt. El castell fou abandonat progressivament; els comtes d'Hanau van tenir el títol de comtes d'Hüneburg ja sense cap incidència real en el territori.

## Referències

* Brumm, Jean-Claude «Quelques dates importantes dans l'histoire …» (en francès). Société d'Histoire et d'Archaeologie de Saverne et Environs (Hrsg.): Cinquième centenaire de la création du Comté de Hanau-Lichtenberg 1480 – 1980 = Pays d'Alsace 111/112 (2, 3 / 1980), S. 10f..
* Eyer, Fritz «Das Territorium der Herren von Lichtenberg 1202–1480. Untersuchungen über den Besitz, die Herrschaft und die Hausmachtpolitik eines oberrheinischen Herrengeschlechts» (en alemany). Schriften der Erwin von Steinbach-Stiftung 10. 2. Aufl. Bad Neustadt an der Saale 1985 [Nachdruck des Werks von 1938].
* Groupe de Recherche sur le château de Hunebourg. Hunebourg, un rocher chargé d'histoire. Du Moyen Age à l'époque contemporaine (en francès). Estrasburg: Société Savante d'Alsace, 1997 (Recherches et documents. Band 59). ISBN 2-904920-17-X.
* Friedrich Hünenburg (pseudònim de Friedrich Spieser). Tausend Brücken: Eine biographische Erzählung aus dem Schicksal eines Landes (en alemany). Estrasburg, Stuttgart i Estocolm: Hünenburg-Verlag, 1952.
* Knöpp, Friedrich. Territorialbestand der Grafschaft Hanau-Lichtenberg hessen-darmstädtischen Anteils (en alemany). Darmstadt: [maschinenschriftlich] [Vorhanden in Hessisches Staatsarchiv Darmstadt, Signatur: N 282/6], 1962.
* Mengus, Nicolas; Rudrauf, Jean-Michel. Châteaux forts et fortifications médiévales d'Alsace. Dictionnaire d'histoire et d'architecture (en francès). Estrasburg: La Nuée Bleue, 2013, pàgs. 160−161. ISBN 978-2-7165-0828-5.
* Genealogia
# José María Méndez Gil Brandón

José María Méndez Gil Brandón (O Carballiño, província d'Ourense, 1900 - La Corunya, 1963) fou un advocat i polític gallec. Fou elegit diputat per la província de la Corunya per la CEDA a les eleccions generals espanyoles de 1933 i 1936.

## Enllaços externs

* Fitxa del Congrés dels Diputats (castellà)
# Sidney Robinson

Sidney John Robinson (Denton, Northamptonshire, 1 d'agost de 1876 – Long Sutton, Lincolnshire, 3 de febrer de 1959) va ser un migfondista britànic de primers del segle XX especialista en les curses d'obstacles.
El 1900 va participar en els Jocs Olímpics de París en què guanyà tres medalles. En la cursa dels 2500 metres obstacles guanyà la medalla de plata, en quedar per darrere George Orton, però superant el francès Jacques Chastanié. En els 4000 metres obstacles guanyà la medalla de bronze en quedar per darrere els seus compatriotes John Rimmer i Charles Bennett.
La medalla d'or la guanyà formant part de l'equip mixt britànic-australià en la cursa dels 5000 metres per equips. Els altres components de l'equip eren: Charles Bennett, John Rimmer, Alfred Tysoe i Stanley Rowley.

## Millors marques

* Tres milles. 15' 04.0", el 1898
* Quatre milles. 20' 16.0", el 1898
* Sis milles. 30' 52.0", el 1898
* Deu milles. 53' 12.0", el 1898

## Referències

* 1 2 «Sidney Robinson» (en anglès). sports-reference.com. Arxivat de l'original el 2012-12-07. [Consulta: 5 setembre 2012].
# Bernat de Bell-lloc

Bernat de Bell-lloc (segles XII-XIII) fou un noble català, al servei de Ramon Berenguer III, de Ramon Berenguer IV i d'Alfons el Cast.
Fou un dels signants de les cartes de població de Tortosa, Lleida, Cambrils i Reus (el 3 d'agost de 1183), que concedia als reusencs les plenes propietats de cases i horts, però recordava que li devien fidelitat. Va participar en la fortificació de Reus i en fou castlà, per haver-se casat amb Agnès, la filla de Bertran de Castellet l'anterior castlà, a la que el seu pare li va donar com a dot. Pel març de 1204, a causa d'uns plets que va mantenir amb el cambrer Ramon de Sant Llorenç, va deixar la castlania de Reus a un fill seu, també Bernat de Bell-Lloc. L'historiador reusenc Andreu de Bofarull diu que un descendent seu, el seu net Simó de Bell-lloc, va ser castlà de la vila de Reus a partir de 1309. La ciutat de Reus li va dedicar un carrer.

## Referències

* ↑ Gort, Ezequiel. Reus al segle XII: 800 anys de les cartes de població. Reus: l'Ajuntament, 1986, p. 43-44.
* ↑ Índex Vell f. 478r. Arxiu Històric Arxidiocesà de Tarragona
* ↑ Bofarull, Andreu de. Historia de la ciudad de Reus desde sus orígenes hasta nuestros días. Reus: Imprenta y librería de Pedro Sabater, 1845, p. 115.
* ↑ Tricaz, Enric. Homes i dones pels carrers de Reus. Valls: Cossetània, 2010, p. 23. ISBN 9788497916929.
# Robert H. McNaught

Robert H. McNaught és un astrònom nascut a Escòcia en 1956, descobridor de l'estel no periòdic McNaught el 7 d'agost de 2006.

## Referències

* ↑ «Informe del descubriento y progreso del cometa en la web de Robert McNaught». Arxivat de l'original el 2012-05-13. [Consulta: 17 gener 2007].
# Circolo Sportivo Italiano

El Circolo Sportivo Italiano és un club de futbol peruà de la ciutat de Lima.
El club nasqué el 16 d'agost de 1917. El club va jugar a la màxima divisió peruana en nou ocasions entre 1926 i 1934. El 15 de juny de 1922 inaugurà un estadi propi conegut amb el nom de Víctor Manuel III.

## Temporades

| Any | Divisió | Lliga | T. Regular | G-E-P | GF-GC |
| 1917 | 1 | PFL | | | |
| 1918 | 1 | PFL | | | |
| 1919 | 1 | PFL | | | |
| 1920 | 1 | PFL | | | |
| 1921 | 1 | PFL | | | |
| 1926 | 1 | FPF | 7 | 1-0-2 | 10-9 |
| 1927 | 1 | FPF | 3 | 2-0-1 | 8-5 |
| 1928 | 1 | FPF | 3 Grup 2 / 5 Campionat | 5-3-1, 0-1-3 | 15-8, 5-11 |
| 1929 | 1 | FPF | 2 | 6-4-1 | 26-23 |
| 1930 | 1 | FPF | 2 Grup 1 | 1-1-1 | 3-4 |
| 1931 | 1 | FPF | 10 | 4-0-7 | 12-29 |
| 1932 | 1 | FPF | 8 | 1-0-6 | 2-30 |
| 1933 | 1 | FPF | 8 | 3-1-5 | 11-14 |
| 1934 | 1 | FPF | 9 | 0-1-7 | 5-7 |

## Referències

* ↑ ; Carlos Manuel Nieto Tarazona«Peru - Foundation Dates of Clubs». RSSSF, 14-03-2013. [Consulta: 16 març 2015].
* ↑ RSSSF - Peru - List of Champions a rsssf
* ↑ Peruvian football seasons a rsssf
* ↑ El adiós a Santa Beatriz y las sesiones de los clubes de Lima y Callao para fundar la Federación Peruana de Fútbol… a cronicaviva.com.pe
# Vera Gorbatxova

Vera Gorbatxova (en rus: Вера Горбачёва) va ser una ciclista soviètica. Va aconseguir una medalla de bronze al Campionat del món en ruta de 1959, per darrere de la belga Yvonne Reynders i la seva compatriota Aino Puronen.

## Enllaços externs

* Fitxa a sitiodeciclismo.net
* Fitxa a cyclebase.nl
# Joan Tarragon Garcia

Joan Tarragon Garcia (Catalunya, segle XX) fou un jugador de tennis de taula català.
Membre del Tívoli Ping Pong Club, es proclamà campió de Catalunya de dobles el 1946 fent parella amb Jaume Capdevila. A nivell estatal, fou dues vegades campió d'Espanya en la modalitat de dobles (1944, també amb Jaume Capdevila, i 1955, famb Josep Lhorman). També competí amb el CTM Barcelona.

## Referències

* ↑ «Joan Tarragon Garcia». Enciclopèdia de l'esport català. Barcelona: Grup Enciclopèdia Catalana.
# BinHex

BinHex és el nom d'un alfabet de caràcters que prové del nom donat a l'algorisme de conversió de Binari a Hexadecimal , (en anglès Binary to Hexadecimal conversion) i que consta d'un subconjunt de caràcters ASCII de 7-bits.

## Algorisme BinHex

El BinHex és un algorisme de codificació que transforma codi binari en text, serveix, doncs, per a convertir fitxers binaris en fitxers amb caràcters ASCII de 7-bits. Aquests caràcters ASCII són bons candidats per a ser enviats per correu electrònic a un altre equip, el fitxer un cop rebut, es torna a convertir en el fitxer binari original.
Aquesta codificació és particularment popular entre els usuaris de l'ordinador Macintosh. L'agorisme BinHex no aplica cap mena de compressió, motiu per al qual un fitxer codificat amb aquest mètode pot ser molt més grans que l'original, de manera que la codificació BinHex és en general, sotmesa a una compressió addicional mitjançant una utilitat externa com ara Stuffit que és equipament de sèrie en els l'ordinadors Macintosh.

## Vegeu també

* Base64
* UUEncode

## Enllaços externs

* RFC1741 - Contingut MIME Type per BinHex fitxers codificats
* BinHex-Web codificador-decodificador
# Ansonia siamensis

Ansonia siamensis és una espècie de gripau que viu a Tailàndia.
Es coneix en una única localitat del sud de Tailàndia, on tampoc és gaire freqüent perquè des del 1979 només se n'ha recollit set exemplars. Viu en boscos primaris tropicals de terra baixa i cria en torrents.
Tot i escàs, es considera raonablement ben protegit perquè la seva localitat queda dins del Parc Nacional de les Muntanyes Khao Chong.

## Referències

* 1 2 3 Peter Paul van Dijk, Jeet Sukumaran, Norsham Yaakob, Leong Tzi Ming, Yodchaiy Chuaynkern 2004. Ansonia siamensis. The IUCN Red List of Threatened Species. Version 2014.2. <www.iucnredlist.org>. Consultat el 29 d'agost de 2014.
# Rineloricaria stellata

Rineloricaria stellata és una espècie de peix de la família dels loricàrids i de l'ordre dels siluriformes.

## Morfologia

Els mascles poden assolir els 11 cm de longitud total.

## Distribució geogràfica

Es troba a la conca del riu Uruguai al Brasil.

## Referències

* ↑ Bleeker P. 1862-1863. Atlas ichthyologique des Indes Orientales Néêrlandaises, publié sous les auspices du Gouvernement colonial néêrlandais. Vol. II. Siluroïdes, Chacoïdes et Hétérobranchoïdes. Amsterdam. Atlas Ichthyol. v. 2. 1-112.
* ↑ BioLib (anglès)
* 1 2 FishBase (anglès)
# Vavrinec Benedikt z Nedožier

Vavrinec Benedikt z Nedožier (Nedožery-Brezany i Nedožery, 10 d'agost de 1555 - Praga, 4 de juny de 1615) fou un matemàtic, professor, poeta, traductor i filòleg eslovac, establert a Bohèmia.

## Biografia

Va estudiar a Jihlava i Praga. Des de 1604 va estar actiu a la Universitat de Praga on va ensenyar filologia clàssica i més tard matemàtiques. Va ser el degà i vicerector de la universitat. Hi va participar en el desenvolupament de la Txeca humanisme.
Va ser l'autor de la primera gramàtica sistemàtica txeca ("Grammaticae Bohemicae ad leges naturalis methodi conformatae, et notis numerisque illustratae ac distinctae, libri duo", 1603). També va cridar l'atenció sobre l'eslovac com a llengua diferent i va instar els eslovacs a conrear la seva llengua dècades abans del renaixement lingüístic nacional.

## Referències

* 1 2 Kačala, Ján; Krajčovič, Rudolf. Prehľad dejín spisovnej slovenčiny (en eslovac). Martin: [Matica slovenská], 2006, p. 58. ISBN 80-7079-813-0.
* ↑ «Ako napĺňame zmysel svojho štátu» (en eslovac). Štandard. [Consulta: 27 gener 2023].